Melase

Melase (no  (mélās) — 'melns') ir tumši brūns, biezs sīrups, kas rodas kā blakusprodukts cukura ražošanā, no cukurniedrēm vai cukurbietēm iegūstot rafinētu cukuru. Tās sastāvā ir līdz 40% saharozes, tomēr saharozes izdalīšana no melases nav ekonomiski izdevīga.

Melase tiek plaši izmantota dažādās nozarēs. Tā ir galvenais izejmateriāls spirta, rauga un lopbarības ražošanā, kā arī glicerīna un citronskābes ražošanā. Bagātīgā minerālvielu un organisko savienojumu sastāva dēļ melasi izmanto arī dzīvnieku barībā.

No melases iespējams izolēt betaīnu, kas savu mitrinošo un pretiekaisuma īpašību dēļ ir vērtīga sastāvdaļa farmācijā un kosmētikas ražošanā.

 Ārējās saites 

Kategorija:Saldvielas